Oor die gebrokenheid van mossels | | INKOor die gebrokenheid van mossels – INK
Titel: Oor die gebrokenheid van mossels
Datum gepubliseer: 9 Junie 2017 Aantal woorde: 192 63 Kere gelees ♥2
kan ek nie vir jou skryf nie,
ook nie oor die liefde nie.
Hoe verhaal ek die hunkering in elke sel van hierdie lyf,
in watter taal word verlange vasgevang.
(Die woorde, die frases, die sinne
bly my faal.)
Ek kan dit voel,
dis iets waarvan ek weet,
maar ek sal nooit daaraan kan raak nie –
soos vroeë sonskyn teen Tafelberg se krans,
soos Melkbos se meeue
wat – teen ligdag – oor die waters dans,
soos ‘n gousblom wat in soutigeid kan groei,
droë seebamboes wat sirkels oor die landskap bloei
wat nooit ophou breek nie.
Wie verstaan wolke
of dat verlatenheid so vol emosie is.
My spore verdwaal oor Duynefontein
en skepe verdwyn in die mis
na plekke waar ek niks van weet nie.
Hoe sal ek die einde van my skaduwee bepaal –
kom ek daar, is dit nie daar nie.
Oor al hierdie dinge
kan ek nie vir jou skryf nie –
oor die liefde nie.
Want ek weet net dat dit IS –
soos skulpe op die sand,
soos klippe …
en soos die gebrokenheid van mossels
wat splinter oor ‘n strand.
Baie dankie Palet. Ek waardeer dit baie 🙂
Junie 12, 2017
Waow Carma hierdie verdien n staanse applous
Baie dankie, Neels. Ek waardeer dit baie 🙂
Kommentaar telling: 703
1 Lid, 100 gaste aanlyn